[ca] Aquesta tesi doctoral pretén aportar evidències per al disseny de polítiques actives d'ocupació (PAO). La recerca s'estructura en dos objectius principals: avaluar l'efectivitat de certes característiques del disseny de les PAO sobre els resultats en matèria d'ocupació i avaluar models de perfilat d'aturats per optimitzar la selecció dels grups diana. Per abordar el primer objectiu, vam dur a terme dues avaluacions d'impacte. En el Capítol II, vam investigar el paper del moment d'implementació (la cohort), la intensitat i l'especificitat ocupacional en un programa de formació d'adults a Catalunya (Espanya). Vam emprar una estratègia de diferència en diferències condicional i vam descobrir que l'efecte general del programa sobre l'ocupació va ser positiu. No obstant això, no vam trobar evidències clares d'un efecte calendari, ja que vam obtenir diferències menors entre cohorts. Vam detectar un notable efecte no lineal de la intensitat de l'aprenentatge basat en el treball (via pràctiques) sobre la probabilitat d'ocupació. En canvi, els efectes de la intensitat de l'aprenentatge a l'aula i de l'especificitat ocupacional van ser substancialment menors. En el Capítol IV, vam analitzar el paper de l'assistència i la intermediació en la cerca d'ocupació en un programa aplicat mitjançant vals i remuneració per acompliment al Vèneto (Itàlia). La política assignava els individus a tres grups de tractament amb diferents dotacions segons la puntuació d'un model de perfilat. Utilitzant una estratègia de regressió discontínua, es van comparar els efectes dels diferents nivells de tractament i no es va trobar cap impacte en els resultats d'ocupació al cap de dos anys. Quant al component d'assistència, vam detectar que els vals es van utilitzar insuficientment, la qual cosa va donar lloc a diferències mínimes en la recepció del tractament. Quant al component d'intermediació, les diferències entre els pagaments de cada grup de tractament van semblar en general insuficients per a produir efectes duradors. Per aconseguir el segon objectiu, vam estudiar el rendiment predictiu de dos tipus de models de perfilat de demandants d'ocupació. El model basat en regles que s'utilitza actualment en el servei públic d'ocupació de Catalunya va resultar tenir un rendiment predictiu deficient, tant en la seva capacitat per discriminar els demandants d'ocupació que seran parats de llarga durada com en el calibratge de les prediccions d'ocupació. Per contra, el model estadístic que vam desenvolupar va mostrar un rendiment superior, aprofitant les dades administratives i les tècniques d'aprenentatge automàtic per aconseguir un calibratge notable. Aquest model permetria alinear millor els recursos disponibles per a les PAO amb les necessitats individuals. La nostra recerca ha intentat contribuir tant a l'àmbit acadèmic com al de la política pública. Respecte a la literatura acadèmica, hem parat més atenció a les eines específiques i als grups diana inclosos en els dissenys dels programes. Aquest enfocament ens permet anar més enllà de la simple classificació dels tipus de PAO, aprofundint en els components de la intervenció que podrien aconseguir un canvi conductual o cognitiu. A més, hem avançat la recerca contemporània sobre diferents temes com l'especificitat ocupacional o l'ús de vals estudiant-los en el marc de les PAO. Quant a la formulació de polítiques, hem aportat evidències sobre qüestions molt debatudes al sud d'Europa, com l'elaboració de perfils per als demandants d'ocupació o l'ús de pràctiques en programes de formació per a adults. Tots dos elements han estat recentment regulats a nivell nacional a Espanya i Itàlia, per la qual cosa les nostres anàlisis podrien servir per continuar amb el disseny de polítiques en la resta dels nivells de govern.

[en] This doctoral dissertation aims to provide evidence for the design of active labour market policies (ALMPs). The research is structured into two main objectives: evaluating the effectiveness of specific design features of ALMPs on employment outcomes and assessing jobseeker profiling models to optimize the selection of target groups. To address the first objective, we developed two impact evaluations. In Chapter II, we investigated the role of timing, intensity, and occupational specificity in an adult training program in Catalonia (Spain). We employed a conditional difference-in-differences strategy and found that the overall employment effect of the program was positive. However, we did not find clear evidence of a timing effect, as we obtained minor differences across cohorts. We detected a remarkable non-linear effect of the intensity of work-based learning (internships) on the employment probability. Nonetheless, the impacts of the intensity of classroom-based learning and occupational specificity were substantially smaller. In Chapter IV, we analysed the role of job search assistance and intermediation in a program implemented through vouchers and performance-based pay in Veneto (Italy). The policy assigned individuals to three treatment groups with different treatment endowments according to the score of a profiling model. Using a regression discontinuity strategy, we compared the effects of different treatment levels and did not find an impact on the employment outcomes after two years. Regarding the assistance component, one key finding was that the vouchers were underutilized, leading to minimal differences in treatment uptake. Concerning the intermediation component, the differences between the payments of each treatment group seemed overall insufficient to yield lasting effects. To achieve the second objective, we studied the predictive performance of two types of jobseeker profiling models. The rule-based model currently deployed in the public employment service of Catalonia was found to have poor predictive performance, both in its ability to discriminate jobseekers that will be long-term unemployed and in calibrating the employment predictions. In contrast, a newly developed statistical model demonstrated superior performance, leveraging administrative data and machine learning techniques to achieve excellent calibration. This model could potentially better align ALMP resources with individual needs. Our research has tried to contribute both to the academic and the policy spheres. With respect to the academic literature, we have paid greater attention to the specific tools and target groups included in program designs. This approach allows us to go beyond the simple classification of types of ALMPs, digging into the components of the intervention that might attain a behavioural or cognitive change. Moreover, we have advanced contemporary research on different topics like the occupational specificity or the voucher implementation by studying them in the framework of ALMPs. With respect to policymaking, we have brought evidence on highly discussed issues in Southern Europe like the profiling of jobseekers or the use of internships in adult training programs. Both elements have been recently regulated at the national level in Spain and Italy, so our analyses might serve to continue the policy design at the rest of government levels.